Okresná prokuratúra Poprad 
Štefánikova 11, 058 01 Poprad 1

Sp. zn. : 1 Pv 41/12/7706	Poprad, 16.8.2013
EEČ : 2-57-125-2013

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 262/2011 Zbierky zákonov spáchaný formou spolupáchateľstva podľa § 20 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Poprad
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: nezamestnaný
sa v skúšobnej dobe, určenej uznesením prokurátora Okresnej prokuratúry XXXXX zo dňa 15.3.2012, spisová značka 1 Pv 41/12/7706, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 02.12.2011 v čase okolo 12.00 hod., po vzájomnej dohode s XXXXX, XXXXX, XXXXX a XXXXX v lesnom poraste č. 41, na parcele 1104, v katastrálnom území obce XXXXX, ktorá podľa listu vlastníctva č. 323 patrí do lesného pôdneho fondu, bez povolenia na zber a hotovenie dreva, sekerou zrúbali kmeň stromu borovice lesnej (Pinus silvestris) o celkovej dĺžke 16,10 m, s obvodom kmeňa v najhrubšej časti 1,2 m a priemerom 0,4 m v najhrubšej časti, ktorý následne porúbali na päť menších častí, ktoré si chceli odniesť do miesta trvalého bydliska a použiť pre vlastnú potrebu na kúrenie, pričom boli prichytený hliadkou Obvodného oddelenia Policajného zboru v Hranovnici, čím spôsobili pre pozemkové spoločenstvo XXXXX so sídlom XXXXX  škodu vo výške 14,70 Eur

Uznesením prokurátora Okresnej prokuratúry XXXXX zo dňa 15.3.2012, spisová značka 1 Pv 41/12/7706, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	Uznesením povereného príslušníka Obvodného oddelenia Policajného zboru v Hranovnici sp. zn. XXXXX zo dňa 17.01.2012 bolo podľa § 199 ods. 1 Trestného poriadku začaté trestné stíhanie a podľa § 206 ods. 1 Trestného poriadku vznesené obvinenie XXXXX, mladistvému XXXXX, mladistvému XXXXX, mladistvému XXXXX a mladistvému XXXXX pre prečin krádeže spáchaný formou spolupáchateľstva podľa § 20 k § 212 ods. 2 písm. d) Trestného zákona na tom skutkovom základe, ako je to uvedené vo výrokovej časti tohto uznesenia. 

Uznesením prokurátora Okresnej prokuratúry XXXXX sp. zn. 1 Pv 41/12-3 zo dňa 15.03.2012, ktoré nadobudlo právoplatnosť dňa 15.04.2012, bolo trestné stíhanie všetkých obvinených podľa § 216 ods. 1 Trestného poriadku podmienečne zastavené. 

	Podľa § 216 ods. 2 Trestného poriadku bola obvinenému mladistvému určená skúšobná doba v trvaní 12 (dvanástich) mesiacov.

Skúšobná doba uplynula dňa  25.04.2013.

Podľa § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil.  

Po uplynutí skúšobnej doby bolo správanie sa obvineného mladistvého počas skúšobnej doby podmienečného zastavenia trestného stíhania preverené vyžiadaním správy o povesti z miesta bydliska, správy z Obvodného úradu v Poprade, Odboru všeobecnej vnútornej správy, či nebol postihovaný za priestupok,  správy z Úradu práce, sociálnych vecí a rodiny XXXXX, Odboru sociálnych vecí a rodiny, Oddelenia sociálnoprávne ochrany detí a sociálnej kurately, ako aj vyžiadaním odpisu registra trestov.

Zo zabezpečených podkladov vyplýva, že obvinený mladistvý XXXXX v priebehu skúšobnej doby viedol riadny život, nebol súdom odsúdený za trestný čin, ani postihovaný za priestupok. Z miesta bydliska je hodnotený všeobecne, pričom nebol prejednávaný komisiou verejného poriadku. Zo správy Úradu práce, sociálnych vecí a rodiny XXXXX, Odboru sociálnych vecí a rodiny, Oddelenia sociálnoprávne ochrany detí a sociálnej kurately vyplýva, že je nezamestnaný, no doposiaľ sa nezaevidoval na úrade práce. Od spáchania skutku sa správa slušne, nedopustil sa žiadneho protiprávneho konania. 

Na základe vyššie uvedených skutočností konštatujem, že obvinený mladistvý  XXXXX splnil zákonom stanovené podmienky na vydanie osvedčujúceho rozhodnutia. 

	Z týchto dôvodov bolo potrebné rozhodnúť o osvedčení sa obvineného mladistvého XXXXX v skúšobnej dobe podmienečného zastavenia trestného stíhania.

Poučenie:
Proti tomuto uzneseniu je prípustná sťažnosť, ktorú je možné podať do troch dní od jeho oznámenia na Krajskú prokuratúru v Prešove, prostredníctvom Okresnej prokuratúry v Poprade. Sťažnosť má odkladný účinok. Právoplatnosťou uznesenia o osvedčení sa  nastávajú účinky zastavenia trestného stíhania podľa § 9 ods. 1 písm. e) Trestného poriadku (§ 217 ods. 3, ods. 4 Trestného poriadku).

JUDr. Ján Škovránko
prokurátor